આ ડેલીઓના ડાયરા રજવાડાઓના વિનિનીકરણ બાદ સમાજની વચ્ચે આવ્યો, વિદ્વાન કવિ દુલા ભાયા કાગની વાણીથી અને રચનાઓથી સામાન્ય જન સમાજ પરિચિત થયો. કાગની વાણીએ કવિતાએ માણસને માણસાઈ શીખવી. દુભાયેલાને ટાઢક આપી અને કાળમીંઢ કાળજાને આંખમાં આંસુ આપ્યા, એ જ સમયે સાહિત્યનો સાચો રખોપીયો બની ગામડે ગામડે ફરતો ફરતો, વાતો વીણતો ને ગીતોને ગોતતો આવ્યો રાષ્ટ્રીય શાયર ઝવેરચંદ મેઘાણી. કાગબાપુ અને ઝવેરચંદ મેઘાણીની પરંપરા એ ગરવા સાદે ગાનાર શ્રી હેમુ ગઢવીએ આકાશવાણીના માધ્યમે લોકસંગીતને ઘરઘરમાં વહેતું કર્યું.